
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-00073/2014-04
09.04.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У
о акредитацији студијскогпрограма
[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД, ПИБ:100221404, Матични број: 07048157,  испуњава прописане стандарде за акредитацију студијског програма ОАС4 - СЕСТРИНСТВО у оквиру поља медицинских наука и то за 48 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8, БЕОГРАД, је дана 15.01.2014.године поднела захтев за акредитацију студијског програма ОАС4 - СЕСТРИНСТВО у оквиру поља медицинских наука под бројем 612-00-00073/2014-04. 
[bookmark: _GoBack]Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм ОСНОВНЕ АКАДЕМСКЕ СТУДИЈЕ СЕСТРИНСТВА –припада пољу медицинских наука и области медицинских  наука  што је   у складу са законом и листом области коју је утврдио Национални савет. Назив дипломе Дипломирана медицинска сестра (дипл. мед.сестр.) је у складу са листом звања коју је утврдио Национални савет, а дужина студија од 4 године је у складу са законом.
Програм је прихваћен 06.12.2013. oд стране Наставно-научног већа Медицинскогфакултета и Сената Универзитета у Београду.
Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240 Планирани број студената који ће се уписати на овај студијски програм је 48
Основни квантитативни подаци о програму су:
1. Број наставника на студијском програму = 544
a. Број наставника са пуним радним временом=544
2. Број сарадника на студијском програму =193
a. Број сарадника са пуним радним временом=94 
b. Број сарадника са непуним радним временом=99 
3. Трајањепрограма = 4 године
4. Број ЕСПБ бодова = 240
5. Бројстудената = 48
6. Просечно оптерећење наставника на студијском прогмаму = 0.20
7. Просечно оптерећење сарадника на студијском прогмаму = 0.17
8. 11.  Просечан број часова активне наставе недељно = 23.38
           12.75 + 10.63 +  0.00( +  1.00) = 23.38, 
9. Укупно часова предавања у студијском програну = 63
10. Укупно часова вежби у студијском програму =170
11. Укупно часова других облика наставе у студијском програму=196,71
12. Проценат часова предавања који изводе наставници са 100% радног времена =100% 
13. Фактор изборности =24.17%
14. Просечно оптерећење наставника на нивоу установе=5.52
15. Просечно оптерећење сарадника на нивоу установе= 11.46

Основне академске студије сестринства за стицање академског назива дипломирана медицинска сестра, које се изводе на Медицинском факултету у Београду, трају 4 године oдносно 8 семестара или 2820 часова активне наставе.
Савладавањем студијског програма студент стиче опште и предметно-специфичне способности.Сврха студијског програма, као и општи циљ студијског програма су јасно и недвосмислено формулисани и у складу су са основним задацима и циљевима установе.Додатак дипломе је приложен и обухвата све потребне елементе.
Студијски програм основних академских студија сестринства за стицање звања Дипломирана медицинска сестра има сврху да оспособи студенте да стекну компетеницје које ће им омогућити да  интегришу теоријско знање и практичне вештине рада са болесним и здравим особама, као и да кроз истраживачки рад доприносе унапређењу теорије и праксе сестринства на националном и међународном нивоу ( Директива ЕУ о препознавању професионалних квалификација 2005/36/EC.)
Студијски програм има јасно дефинисане основне и посебне циљеве.Основни циљ студијског програма основних академских студија сестринства је оспособљавање дипломираних медицинских сестара за компетентну и професионалну сестринску праксу и негу болесних и здравих, рад са породицом и заједницом  укључујући промовисање здравог начина живота, правних и моралних вредности,  а све у складу са принципима добре научне и клиничке праксе. Циљеви обезбеђују знање и вештине, неопходне за самостални рад у професији.
Програм је целовит и свеобухватан и нуди квалитетна теоријска и практична знања.
Курикулум студијског програма садржи листу и структуру обавезних и изборних предмета и модула и њихов опис. Програм садржи основне обавезне и изборне предмете. Укупан број часова у курикулуму студијског програма износи 2940, при чему часови активне наставе чине 2820 и 120 часова стручне праксе. У курикулуму је заступљено 43 обавезна предмета и на свакој години по 2 изборна блoка из којих студент бира по 2 предмета у 1.,  2. и 3. години,  односно укупно 3 у четвртој години. Студент ради дипломски рад чије су спецификације дате у опису. У структури студијског програма заступљени су академско образовни, теоријско методолошки, научно стручни и стручно апликативни предмети, у одговарајућем односу. У курикулуму су наведени  предмети са називом,  типом предмета,  годином и семестром на којима се дати предмет налази, бројем ЕСПБ, предусловима за похађање  предмета, циљевима, исходима, компетенцијом након одслушаног предмета, садржајем, литературом, методима извођења наставе и начином провере знања.
Студијски програм основних академских студија сестринства је усаглашен са препорукама и стандардима СЗО (Global standards for the initial education of professional nurses and midwivesNursing and Midwifery - Human Resources for Health, who 2009), као и стандардима Европске уније за сестринство и бабиштво.
У прву годину основних академских студија сестринства може се уписати лице које има средње образовање у четворогодишњем трајању стечено у гимназији или школама медицинског усмерења. Кандидати који конкуришу за упис на студије полажу пријемни испит из два предмета хемије и биологије.
Оцењивање студената спроводи се континуирано. На испит може да изађе само студент који је испунио све  предиспитне обавезе утврђене планом извођења наставе на предмету.Рад студената у савлађивању појединих предмета континуирано се прати током наставе и изражава се  поенима.
Од укупног броја ангажованих наставника (544) на студијском програму основних академских студија сестринства сви су у сталном радном односу са пуним радним временом. Број сарадника на студијском програму је 193. Квалификације наставног особља одговарају нивоу њихових задужења. У картонима наставника могу се видети референце и подаци доступни јавности.
Обезбеђен је одговарајући простор за извођење наставе. Медицински факултет у Београду располаже са укупним простором за извођење наставе од 66.632,00 м2 укључујући и простор клиничких наставних база. Обезбеђена је сва техничка опрема за савремено извођење наставе. Библиотека је снабдевена књигама, уџбеницима, приручницима и научним часописима. Постоје библиотечки ресурси релевантни за извођење студијског програма. Централна библиотека Медицинског факултета у свом саставу има Библиотеку са библиотечком читаоницом са 30 читалачких места и смештајним простором, површине 660 м2.   Студентска читаоница је површине 350 м2, са 147 места за учење. Фонд стручне литературе чини 102.984 библиотечких јединица, од тога је 10.131 монографских публикација на српском језику  и  1.150. монографија на страним језицима, као и 87.640 свезака иностарних стручних часописа и 3.520 свезака стручних часописа на српском језику.
Правилником о обезбеђењу квалитета, контрола квалитета студијског програма одвија се редовно и систематично преко Центра за обезбеђење квалитета и унапређења наставе који је основан одлуком Наставно-научног већа Медицинског факултета 22. марта 2005. године. Реализацијом ТЕМПУС пројекта за реформу наставе на Медицинском факултету у Београду обезбеђена је дугорочна подршка у развоју и унапређењу  квалитета као саставног дела стратегије ове високошколске установе. Установа је приложила следећу документацију: Извештај о резултатима самовредновања студијског програма , Јавно публикован документ – Политика обезбеђења квалитета, Правилник о уџбеницима, Извод из Статута установе којим регулише оснивање и делокруг рада комисије за квалитет.
У контроли квалитета обезбеђена је активна и квалитетна улога студената тако што врше оцењивање квалитета наставе. Студент продекан је члан комисије за оцену квалитета.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ за студијски програм ОАС4 - СЕСТРИНСТВО у оквиру поља медицинских наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је високошколска установа испунила стандарде за акредитацију студијскогпрограма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи

УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у ДР. СУБОТИЋА 8,БЕОГРАД,ПИБ:100221404, Матични број: 07048157, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма ОАС4 - СЕСТРИНСТВО у оквиру поља медицинских наука и тоза 48 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).



	Број: 612-00-00073/2014-04

Београд, 09.04.2014. године

	ПРЕДСЕДНИК

Проф. др  Ендре Пап




image1.jpeg




